સરકારને જે પાટીદાર નેતાઓ પર શંકા હતી કે તેવો કાર્યક્રમમાં આવીને વિરોધ નોંધાવશે અને તેમના કાર્યક્રમનો ફિયાસ્કો થશે તેમની પહેલેથી જ ધરપકડ કરી લેવામાં આવી હતી. સુરતમાં પોલીસને મોટી સંખ્યામાં ખડકી કિલ્લામાં પરિવર્તિત કરી નાખવામાં આવ્યું હતું. કાર્યક્રમના સ્થળે, કાર્યક્રમ સ્થળની બહાર અને કાર્યક્રમની આસપાસના સ્થળો પર અમિત શાહ, ભાજપ કે ભાજપના અન્ય નેતાઓનો વિરોધ કરી રહેલા પાટીદાર સમાજના લગભગ 500 જેટલા પ્રદશનકારીઓને ફરી એક વખત લાઠી ચાર્જ કરી, ટીયરગેસ છોડી પોલીસ સ્ટેશનમાં ધકેલી દેવામાં આવ્યા હતા અને ભાજપનો વિરોધ કરવાના ગુનામાં ફરી એક વખત પોલીસ કેસો કરવામાં આવ્યા હતા.